
VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2017 M. GRUODŽIO 20 D. ĮSAKYMO NR. VA-121 „DĖL MĖNESINĖS PAJAMŲ MOKESČIO DEKLARACIJOS GPM313 FORMOS IR JOS UŽPILDYMO IR PATEIKIMO TAISYKLIŲ PATVIRTINIMO“ PAKEITIMO


2018 m. vasario 27 d. Nr. VA-18
Vilnius


Pakeičiu Mėnesinės pajamų mokesčio deklaracijos GPM313 formos užpildymo ir pateikimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymu Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“:
. Pakeičiu 9.3 papunktį ir jį išdėstau taip:
„. Deklaracijos 7 laukelyje turi būti įrašoma pajamų mokesčio suma, išskaičiuota ir / arba sumokėta išmokas išmokėjusio asmens lėšomis nuo su darbo santykiais arba jų esmę atitinkančiais santykiais susijusių A klasės apmokestinamųjų išmokų (įskaitant pajamų mokesčio sumą, išskaičiuotą nuo iš Garantinio fondo lėšų išmokėtų išmokų), kurios gyventojams buvo išmokėtos po mokestinio laikotarpio mėnesio 15 dienos iki mėnesio paskutinės dienos (imtinai).“
. Pakeičiu 11.2 papunktį ir jį išdėstau taip:
„. Deklaracijos 12 laukelyje turi būti įrašoma pajamų mokesčio suma, išskaičiuota ir / arba sumokėta išmokas išmokėjusio asmens lėšomis nuo per mokestinio laikotarpio mėnesį gyventojams išmokėtų B klasės išmokų.
Kai išmokas išmokėjęs asmuo pajamų mokestį nuo B klasės išmokų sumoka savo lėšomis vėlesnį mėnesį nei tą mėnesį, kurį buvo išmokėtos išmokos, tokios B klasės išmokos ir nuo jų išmokas išmokėjusio asmens lėšomis sumokėtas pajamų mokestis turi būti deklaruojamas to mėnesio, kurį buvo išmokėtos išmokos, Deklaracijoje.“



Viršininkė 		 Edita Janušienė

